钦定古今图书集成/理学汇编/文学典/第007卷 > 唐庚文录 > 《文章句法》
## 钦定古今图书集成/理学汇编/文学典/第007卷 > 唐庚文录 > 《文章句法》

凡为文，上句重，下句轻，则或为上句压倒。《昼锦堂记》
云：“仕宦而至将相，富贵而归故乡”，下云“此人情之所
荣，而今昔之所同也。非此两句，莫能承上句。”《居士集
序》云：“言重大而非夸，此虽一句，而体势甚重。”下云“贤
者信之，众人疑焉”，非用两句，亦载上句不起。韩退之
《与人书》：“泥水马弱不敢出，不果鞠躬亲问而以书”，若
无“而以书”三字，则上重甚矣，此为文之法也。